cyanic-selkie/wikianc huggingface dataset:
Geologisk tidsskala
Ved hjelp av radiometrisk datering har ein funne ut at jorda er 4,54 ± 0,05 milliardar år gamal (i området 4,49-4,59 milliardar år) Den geologiske tidsskalaen til jorda har vorte delt inn med forskjellige einingar og etter hendingar som fann stad i kvar periode. Starten og slutten på ein periode er vanlegvis avgrensa til store geologiske eller paleontologiske hendingar, som masseutryddingar. Grensa mellom krittida og paleogen er sett til ei slik utryddingshending der dinosaurane og mange sjødyr døydde ut. Eldre periodar før ein har pålitelege fossilfunn er definert ved absolutt alder.
Geografisk tidslinjer
Den andre og tredje tidslinja er undergrupper av av den føregåande tidslinja som indikert med stjerne.
Holocen, den siste epoken er for liten til at han synst på denne tidslinja.
Terminologi
Den største definerte tidseininga er supereon som er inndelt i eon. Eona er vidare delt inn i æraer, som igjen er delt inn i periodar, epokar og stadia. Samstundes har paleontologar definert eit system baset på endringar i observerte fossilsamlingar. I fleire tilfelle har desse fauniske stadia vorte teke opp i den geologiske terminologien, men generelt er det langt fleire anerkjende fauniske stadia enn definerte geologiske tidseiningar.
Geologar nyttar ofte uttrykka øvre/sein, nedre/tidleg, og midtre/mellom-delar av periodar og andre einingar, som «øvre jura» og «mellomkambrium». Øvre, midtre og nedre er uttrykk som vert nytta om sjølve bergartane, i «øvre jura-sandstein», medan sein, midtre og tidleg vert nytta om tid, som i «avleiringar frå tidleg jura» eller «fossil frå tidleg jura». Fordi geologiske periodar som skjedde samstundes, men i forskjellige stader i verda ofte ser forskjellig ut og inneheld forskjellige fossil, er det mange døme på at dei same periodane tidlegare fekk forskjellige namn på forskjellige stader. Ei av nøkkeloppgåvene til International Commission on Stratigraphy er å bringe orden i terminologien og definere ein universell terminologi som kan nyttast i heile verda.
Historie
Eit av prinsippa for geologiske tidsskalaer var dei forskjellige berglaga som ligg oppå kvarandre. Dette vart først føreslått av den persiske geologen Avicenna (Ibn Sina) på 1000-talet.
Prinsippa for geologiske tidskalaer vart seinare definert av Nicholas Steno seint på 1600-talet. Steno argumenterte for at berglag (eller strata) vert lagt ned i rekkefølge og at kvart lag representerer ein tidsperiode. Han formulerte òg superposisjonsprinsippet som seier at eit stratum er truleg eldre enn dei over seg og yngre enn dei under seg. Prinsippet er enkelt, men det er ofte vanskeleg i røynda. Utover 1700-talet oppdaga geologar at berglaga ofte var erodert, forvrengd, skråstilt eller til og med snudd på hovudet. Strata lagt ned på same tidspunkt, men på forskjellige stader kunne sjå heilt forskjellig ut, og berglag på ein viss stad på jorda representerte berre delar av den lange historia til Jorda.
Det første seriøse forsøket på å formulere ein geologisk tidsskala som kunne nyttast overalt på jorda vart gjort seint på 1700-talet. Den viktigaste av desse tidlege forsøka vart gjort av Abraham Werner, som delte bergartane i jordskorpa inn i fire typar: Primær, sekundær, tertiær og kvartær. Kvar bergart var i følgje teorien danna i ein spesifikk periode i jordhistoria. Ein kunne derfor snakke om ein «tertiær periode» eller «tertiære bergartar». Tertiær (i dag paleocen og pliocen) og kvartær (i dag pleistocen og holocen) var faktisk i bruk til langt ut på 1900-talet.
Werner og mange på hans tid var tilhengjarar av den såkalla neptunistteorien som gjekk ut på alt grunnfjell oppstod ved ein enorm enkeltståande flaum. Med James Hutton og verket Theory of the Earth; or, an Investigation of the Laws Observable in the Composition, Dissolution, and Restoration of Land Upon the Globe føre Royal Society of Edinburgh i mars og april 1785 vart Hutton grunnleggaren av moderne geologi. Hutton føreslo at det indre av jorda var varm, og at det var denne varmen som dreiv danninga av nytt grunnfjell. Han meinte at land vart erodert av luft og vatn og avleiringar la seg som lag på havbotn og at varmen så etter kvart gjorde sedimenta til stein og heva det til nytt land. Denne teorien vart kalla «plutonist», i motsetnad til den flaumorienterte teorien.
William Smith, Georges Cuvier, Jean d'Omalius d'Halloy og Alexandre Brogniart starta å identifisere strata etter fossila dei inneheldt tidleg på 1800-talet, og dette gjorde at geologar kunne dele historia til jorda inn meir nøyaktig. Det gjorde òg at dei kunne samanlikne berglag på tvers av landegrenser (eller til og med kontinent). Om to lag inneheldt dei same fossila var sjanse stor for at dei var lagt ned samstundes. Detaljerte studiar mellom 1820 og 1850 av strata og fossil i Europa førte til definisjonar av geologiske periodar som framleis er i bruk i dag.
Denne prosessen var dominert av britiske geologar og namna i perioden reflekterer dette. Kambrium (det romerske namnet på Wales), ordovicium og silur er kalla opp etter walisiske folk fordi periodane vart definert av stratigrafiske lag i Wales. Devontida vart namngjeve etter grevskapet Devon i England. Permtida er kalla opp etter byen Perm i Russland fordi den skotske geologen Roderick Murchison var i området og definerte perioden.
Euskirchen
Euskirchen er ein by i Tyskland i delstaten Nordrhein-Westfalen med om lag 55 000 innbyggjarar. Han er administrasjonssete i kreisen med same namn og ligg ved elva Erft.
Geologisk tidsskala
Historie
Andre periodar igjen vart definert av geologar frå andre land. Trias vart til dømes namngjeve i 1834 av den tyske geologen Friedrich Von Alberti. Jura vart namngjeve av den franske geologen Alexandre Brogniart etter Jurafjella.
Britiske geologar grupperte òg periodane inn i æraer og epokar.
Euskirchen
Attraksjonar
Delar av den gamle bymuren og tre av forsvarstårna står framleis. Mange turistar kjem til Euskirchen sidan han ligg nær dei to storbyane Köln og Bonn, som ligg nordaust for byen. I sør ligg åslandskapet Eifel.
Geologisk tidsskala
Historie
I 1977 starta Global Commission on Stratigraphy (i dag International Commission on Stratigraphy) med arbeidet om å definere dei geologiske periodane globalt.
Tabell
Tabellen under viser dei store hendingane og periodane som utgjer den geologiske tidsskalaen. Høgda på kvar søyle samsvarar ikkje med tida kvar periode varte.
Oslo Nye Sparebank
Oslo Nye Sparebank var ein sparebank skipa i 1921 og som vart fusjonert med Vestlandsbanken (seinare fusjonert inn i Fokus Bank)) i 1975. Banken hadde nynorsk som forretningsmål, og var ein viktig del av dei nynorske forretningstiltaka som vart skipa i mellomkrigstida.
Godøya i Giske
Godøy eller Godøya er den vestlegaste av øyane i Giske kommune. Ho er 10,87 km² stor og har 1085 innbyggjarar (2001). Fiske og fiskeforedling er dei viktigaste næringsvegane, og banklineflåten i Geilevika er av ein dei største i Noreg.
Oslo Nye Sparebank
Banken vart skipa etter opptak frå Bondeungdomslaget i Oslo, som skaut inn halvparten av grunnfondet til sparebanken. Halvparten av forstandarskapet i banken skulle veljast blant innskytarar som òg var medlemer i Bondeungdomslaget. Bakgrunnen for den nye banken var i røynda pensjons- og sparekassenemndene i Bondeungdomslaget som vart slegne saman til ei nemnd som skulle finne ei løysing på finansspørsmål for laget og medlemene. Eldsjelene bak tiltaket ynskte å både å fremje sparetanken blant ungdomen og styrkje nynorsken i forretningslivet. I tillegg kunne ein slik nynorskbank gje eit trygt og sikkert økonomisk grunnlag for målreisinga og alle forretningstiltaka i målrørsla.
I fyrste omgang var det nok med ein liten bank som kunne ha ope nokre ettermiddagar i veka. Det var ein sparebank til ålmennyttige føremål ein ynskte seg, og ikkje ein forretningsbank som gav utbyte til eigarane. Det var Bondeungdomslaget sjølv som førebudde saka saman med dei andre nynorskinstitusjonane og -organisasjonane i Oslo.
Godøya i Giske
Geografi
Godøya har vegsamband gjennom tunnel til Giske. Landskapet er berglendt og Storehornet (497 m.o.h.) er det høgaste punktet. I søraust finn ein god dyrkbar mark i kystsona. I fjella finst fiskevatn.
Oslo Nye Sparebank
I 1958 var grunnfondet til banken 270 000 kr (tilsvarar 3,1 mill 2010-kroner) og rådvelemidelen 6,67 mill kr (tilsvarar 65,1 mill. 2010-kroner ).
Godøya i Giske
Kultur
Eilivrøysa i Godøytun sør på Godøy er ein gravhaug frå bronsealderen. I nærleiken ligg òg eit lite museum.
Ytst på Alnes, nordvest på øya, står Alnes fyr som er freda. Også lyngheia rundt er verna.
Bilete
Sørsida av Godøya fotografert frå Hurtigruta på veg inn til Ålesund. MeRyan
Seksring
Ein seksring er ein open, spissgatta robåt med tre par årar, og oftast òg med segl. Nemning «seksring», eller «seksæring», kjem av at det er seks årer. Ei anna nemning er «trerømming», som kjem av at det er tre rom.
Barneombodet
Barneombodet er eit offentleg ombod, skipa med heimel i Lov om barneombod av 6. mars 1981. Ombodet si oppgåve er å sjå til at lovgjeving som gjeld barn sine interesser blir etterlevde. Barneombodet blir utnemnt av Kongen i statsråd for ei fireårsperiode, og kan maksimalt sitje i to periodar. Barneombodet er ein fagleg autonom institusjon, men er administrativt underlagt Barne-, likestillings- og inkluderingsdepartementet.
Historie
I boka «Umyndige personer» lanserte Anders Bratholm tanken om eit barneombod i Noreg allereie i 1969. Etter debatt utover på 1970-talet blei Barnelovutvalet sett ned i 1975, leia av Frederik Beichmann. Ved opprettinga i 1981 blei Målfrid Grude Flekkøy det første barneombodet i verda.
Barneomboda
Ida Hjort Kraby blei utnemnd 8. februar 2008, og skulle etter planen tiltre som nytt barneombod i april 2008, men trekte seg allereie 14. februar 2008 etter at det blei kjent at det hadde vore personleg kontakt med barne- og likestillingsminister Manuela Ramin-Osmundsen, sjå Barneombodsaka. Reidar Hjermann hadde sin siste arbeidsdag på kontoret 11. april 2008, og nestleiar hos barneombodet Knut Haanes tok til 14. april 2008 som fungerande barneombod medan arbeidet med å tilsette ein etterfølgjar heldt fram. Reidar Hjermann blei så gjenoppnemd 20. juni 2008.
Waikato Plains
Waikato Plains er eit større område med lågtliggjande sletter nordvest på Nordøya på New Zealand. Dei vert for ein del overfløymde ved stor vassføring i den lengste elva i landet, Waikato.
Slettene kan grovt inndelast i Midtre Waikato Plain, som er områda kring byen Hamilton, og Nedre Waikato Plain, aust for elvemunningen. Dei to delane er skilde frå kvarandre med den opprevne, låge åsrekkja Hakarimata Range mellom Ngaruawahia og Huntly.
Området er tett busett etter newzealandske tilhøve, med meir enn 250 000 menneske innanfor eit område på kring 8 000 km². Litt under halvparten av desse bur i Hamilton.
Området er svært grøderikt og for ein del intenst oppdyrka. Storfe, sauer, kornvekster og mais vert produsert her, men det er mjølkeproduksjonen som er viktigast for den lokale økonomien. Det nedre området er òg kjent for vindyrking, og det midtre har nokre av dei mest kjende oppdrettsstadane for rasehestar på den sørlege halvkula, særleg kring byane Cambridge og Matamata.
Ein betydeleg del av området er torvmyrer, og somme stader er der udrenerte sumpar. Elva dannar fleire grunne innsjøar sør i det nedre området, som til dømes Lake Waikare.
Kentaro Yoshida
Kentaro Yoshida er ein tidlegare japansk fotballspelar.
Han spela for klubbane Kyoto Purple Sanga, Mito HollyHock, Tochigi SC og Matsumoto Yamaga FC.
Arild Nybø
Arild Finne Nybø er ein norsk redaktør, journalist og fotograf busett i Førde i Sogn og Fjordane.
Karriere
Arild Nybø var informasjonssjef i Helse Førde i 2005. Frå 2006 var han tilsett i Firda som kanalredaktør for firda.no. Frå 2007 til 2009 var han redaksjonssjef i Avishuset Firda og kanalsjef i Mediehuset Sogn og Fjordane (Firda og Firdaposten).
Niels Wilhelm Gade
Niels Wilhelm Gade var ein dansk komponist, dirigent og musikar frå romantikken. Han var den viktigaste musikaren i Danmark i si levetid. Han underviste både Edvard Grieg, Carl Nielsen og Halfdan Kjerulf, og påverka mange seinare skandinaviske komponistar.
Bakgrunn
Gade var fødd i København, der han også døydde. Han var elev av F. Wexschall og Andreas Berggren, og blei fiolinist og organist, i tillegg til å komponera. I 1841 slo han gjennom med ouverturen «Efterklange af Ossian» og vann med denne Musikforeningens ærespris. Frå 1843 til 1848 oppheldt han seg i Tyskland. Her var han nært knytt til Robert Schumann og Felix Mendelssohn, som han etterfølgde som dirigent i Gewandhaus i Leipzig. Etter at Gade vendte heim til Danmark, han blei leiar av Musikforeningen, meddirektør ved det nyoppretta konservatoriet i København og verka som organist.
Ved sidan av Johan Hartmann var Niels Gade den viktigaste representanten for den danske romantikken. Dei musikalske førebileta hans var først og fremst tyske, men han viste også frå byrjinga av ein nasjonal tone som kom til å få tyding for elevane hans og gjorde han vel ansett ute i Europa.
Ahlen
Ahlen er ein by i Tyskland i delstaten Nordrhein-Westfalen med om lag 55 000 innbyggjarar. Han ligg i kreisen Warendorf. Han ligg om lag 10 km nordaust for Hamm.
Niels Wilhelm Gade
Bakgrunn
Gade skreiv 8 symfoniar, fleire konsertouverturer, ein del kammermusikk, ballettar, korverk, songar, klaver- og orgelverk. Dei viktigaste verka hans er frå før 1860: Symfoni nr. 1 i c-moll (Paa Sjølunds fagre Sletter, 1842), nr. 2 i E-dur (1843), nr. 3 i a-moll (1847), nr. 4 i B-dur (1850); korverka Frühlings-Phantasie (1852), Elverskud (1853), Balders død (1857) og balletten Et Folkesagn (1853).
Ahlen
Ahlen hadde tidlegare ein omfattande kolindustri.
Engstligenfossane
Engstligenfalla nær Adelboden i Berner Oberland er den nest høgaste fossen i Sveits.
Engstligenfalla har ei av dei høgaste vassføringane av fossane i Alpane og er ein attraksjon i Adelboden.
Fleire fjellelvar i Engstligenalp, eit platå kring 2 000 moh, møter kvarandre nær nordenden av platået, og fell i fire fall over klippene i eit samla fall 370 meter ned i Engstligendalen der dei offisielt vert rekna som starten på elva Engstlige. Det høgaste fallet er på 229 meter.
Den øvre delen av fossen er delvis synleg frå Engstligenalp-kabelvogna.
Om vinteren frys Engstligenfalla til og vert nytta til isklatring.
Akhtar Chaudhry
Akhtar Chaudhry er ein norsk-pakistansk SV-politikar.
Han var fast møtande vararepresentant på Stortinget for Kristin Halvorsen etter at Heidi Sørensen, som første vararepresentant, blei statssekretær i oktober 2007. Frå mars 2012 var han vararepresentant for Heikki Holmås etter at Holmås blei utnemnd til utviklingsminister. Han var også vararepresentant i perioden 2001-2005.
Chaudhry vart fødd i Lahore i Pakistan og flytta til Noreg i 1982. Han er blitt rangert som ein av landets ti mest innverknadsrike innvandrarar.
Han var medlem av Oslo bystyre 1999-2007, og varamedlem 1995-99. Han har vore tilsett i Pakistan Norwegian Welfare Organization, tillitsvald i Sporveisbussens fagforening, fylkessekretær i Oslo SV, og sentralstyremedlem i SV.
Ingmar Ljones
Ingmar Ljones er ein norsk KrF-politikar. Han var vald inn på Stortinget for Hordaland frå 2001 til 2005. Ljones var ordførar i Bergen 1995–1999 og 2000–2001. Han var varaordfører 1991–1995 og 1999–2000.
Ljones vart i 1997 utnemnd til storriddar av Den islandske falkeorden.
153
Døde
150er
Hilde Kalleklev
Hilde Kalleklev er ein samfunnsdebattant frå Bergen. Kalleklev var leiar i Naturvernforbundet i Hordaland frå 2005 til 2007. Ho var gruppeleiar for Raud Valallianse på fylkestinget i Hordaland frå 1995 til 1999. Ho meldte seg ut av RV i desember 2006.
Aleksandr Jakovlev
Aleksandr Jevgenijevitsj Jakovlev var ein russisk nyklassisistisk målar, teiknar og formgjevar.
Liv og gjerning
Jakovlev var son av ein marineoffiser frå St. Petersburg, der også han sjølv vart fødd. Mellom 1905 og 1913 studerte han ved St. Petersburgs kunstakademi under Kardovskij. Samstundes som han var student teikna han for kunstmagasina Apollon, Satiricon, Niva og Nye Satiricon. Under studietida vart han og ein annan akademi-student, Vladimir Sjukhajev, bestevenner. Dei var nærast uskiljelege og fekk tilnamnet tvillingane. Jakovlevs store gruppeportrett På akademiets datsja vart utstilt på Østersjøutstillinga i Malmö i 1912, og vart prisa av kritikarar som var til stades, der i mellom Aleksandr Benois. Same året, 1912, vart Jakovlev med i kunstrørsla Mir iskusstva.
I 1913 fekk Jakovlev tittelen kunstnar. Samstundes fekk han stipend for å studere utanlands, basert på dei to måleria hans, Bading (Купание) og I Banjaen. Han reiste då til Italia og Spania saman med Sjukhajev. Her måla dei to eit dobbelt sjølvportrett og kalla seg for Harlekin og Pierrot. Eit anna viktig verk frå den perioden er Fiolinist, måla i 1915. Jakovlev prøvde på den tid å integrere renessansekunst med primitivisme, i særleg grad med russisk lubok.
Dieze
Dieze er ei kort elv i Noord-Brabant i Nederland og ei sideelv til Maas. Ho vert danna der elvane Aa og Dommel renn saman i 's-Hertogenbosch. Delen av Dieze som ligg i sentrum av 's-Hertogenbosch vert kalla Binnendieze og består av eit delvis overbygd nettverk av kanalar. Dieze munnar ut i Maas nær Hedel.
Aleksandr Jakovlev
Liv og gjerning
Jakovlev returnerte i 1915 til Petrograd. Same året vart arbeida hans vist ved ei Mir iskusstva-utstilling som hausta delte kritikkar. Nokre kritikarar prisa bileta, medan kunstakademiet avviste dei. Jakovlev måla mange sangvinske verk, der i mellom eit portrett av Fjodor Sjaljapin. Han dekorerte Firsanov sitt herskapshus i Moskva med fresker, og han designa kulissar og kostyme til kabareten Prival Komediantov i Petrograd. Han underviste også på Kvinnene sitt arkitektkurs og organiserte si eiga kunstrørsle, saman med Sjukhajev, Radlov og Kardovskij. Rørsla fekk namnet Målarlauget til evangelisten Lukas (Цех Живописцев имени Святого Луки).
Sommaren 1917 fekk Jakovlev eit stipend for å studere kunst i den fjerne austen. Han reiste til Mongolia, Kina og Japan i åra 1917-19. Deretter slo han seg ned i Paris og fekk fransk statsborgarskap. Åra 1924 og 1925 var han med på ein ekspedisjon til Sahara og Ekvatorial-Afrika organisert av forretningsselskapet Citroën. Måleria hans frå Afrika vart ein stor suksess og Jakovlev vart tildelt Æreslegionen av Frankrikes regjering i 1926. To år seinare stod Jakovlev bak ei stor utstilling av eigne verk i Moskva.
1931 og 1932 var han kunstnarisk rådgjevar til ein annan Citroën-ekspedisjon, denne gongen kryssa ein Asia. Jakovlev reiste gjennom Syria, Iran, Afghanistan, Mongolia og Kina, og laga eit større tal måleri.
Frå 1934 til 1937 var Jakovlev direktør for måleriavdelinga ved School of the Museum of Fine Arts i Boston i Massachusetts. Siste månadene av livet tilbringa han i Paris og på den italienske øya Capri. Han døydde i Paris i 1938, etter ein mislukka operasjon.
Bad Salzuflen
Bad Salzuflen er ein by i Tyskland i delstaten Nordrhein-Westfalen med om lag 55 000 innbyggjarar. Han ligg i kreisen Lippe ved elva Werre.
Byen er kjend for saltvatnet og varmekjeldene som ligg her, og er ein gamal by med mange historiske bygningar.
Oslofeltet
Feltet vart forma i oldtida til jorda, då superkontinentet Pangea tok til å sprekka opp. Ein del av jordskorpa sokk ned, og det vart mykje vulkansk aktivitet i området. Oppsprekkinga kunne ført til danninga av eit nytt havområde, men av ein eller annan grunn stogga prosessane opp. Nokre av dei same prosessane finst ved Riftdalen i Afrika i dag.
I Oslofeltet finn ein i dag dagbergartar som basalt og rombeporfyr i tillegg til djupbergartar som har fått lokale namn på grunn av skilnader i kjemisk samansetting og utsjånad. Drammensgranitt, nordmarkitt og larvikitt er kjende djupbergartar frå Oslofeltet. Ein kan òg finna avsetnadsbergartar (sedimentære bergartar) frå karbontida og permtida. Bergartane har i lang tid vore dekte av lågbergartar. Bergartane er rike på fossil og er verdskjende blant geologar.
Statthaldarskap i Skottland
Eit stattholderskap er i Skottland eit område definert av seremonielle årsaker. Kvart område har ein statthalder (Lord-Lieutenant). Dei avviker frå både tradisjonelle grevskap og regionar.
Fire av statthaldarskapa – City of Aberdeen, City of Dundee, City of Edinburgh og City of Glasgow – har eit eldgammalt privilegium som gjev dei rett til sjølv å velje statthaldaren sin, som der har tittelen Lord Provost og òg fungerer som borgarmeister i byen.
Prekmurje
Prekmurje (ungarsk Muravidék, prekmurisk Prekmürsko ) er den austlegaste regionen i Slovenia. Han grensar til Ungarn i nordaust, Austerrike i nordvest, Kroatia i sør og den slovenske regionen Štajerska i sørvest. I tusen år var regionen ein del av Kongedømet Ungarn, i motsetnad til resten av Slovenia. Området har derfor sine særeigne språklege, kulturelle og religiøse trekk som ein ikkje finn i den andre områda av Slovenia.
Regionen er kalla opp etter elva Mura, som skil regionen frå resten av landet. Regionen er delt inn tre geografiske område. Det åslendete landskapet nord for Murska Sobota, kalla Goričko; det austlege slettelandet rundt Mura, kalla Ravansko, og det vestlege låglandet rundt Lendava, kalla Dolinsko.
Senteret i regionen er byen Murska Sobota. Den einaste andre større byen er Lendava. Andre stader er Dobrovnik, Turnišče, Beltinci og Črenšovci.
Rawdna Carita Eira
Rawdna Carita Eira er ein norsk samisk forfattar og kulturarbeidar busett i Guovdageaidnu (Kautokeino).
Eira er fødd i Elverum og voks opp i Brønnøysund. Ho har vore lærar, reineigar og arbeider som inspisient og dramatikar ved Beaivváš Sámi Nášunálateáhter.
Ho blei nominert til Nordisk Råds litteraturpris i 2011 for diktsamlinga ruohta muzetbeallji ruohta/løp svartøre løp, og til Ibsen-prisen 2012 for Guohcanuori šuvva/Sangen fra Rotsundet''. Eira blei tildelt Ernst Orvills legat i 2014.
Grytviken
Grytviken er ein tettstad på øya Sør-Georgia, eller på engelsk South Georgia. Tettstaden fekk namnet sitt etter grytene som vart nytta for å utvinna selolje. Grytviken er den einaste busetnaden på Sør-Georgia sør i Atlanterhavet. Tettstaden ligg ved den beste hamna på øya. Øya vert administert av ein britisk guvernør på Falklandsøyane som ein del av Sør-Georgia og Sør-Sandwichøyane.
Busetnaden kom til frå 1904. Den norske kapteinen Carl Anton Larsen oppretta då ein kvalfangststasjon. Til opprettinga fekk han finansiell stønad frå Compania Argentina de Pesca, eit firma i Argentina. Satsinga vart ein suksess, med 195 kvalar fanga berre den fyrste sesongen. Fangsten førte med seg at kvalstamma i området minka gradvis. Fangststasjonen vart nedlagd i 1966. Det var då så få kvalar i området at det ikkje var råd å halda fram fangsten. Grytviken er enno i dag full av kvalbein og rustande restar av fangstskip og kvaloljefabrikkar. Dei britiske styresmaktene har på starten av 2000-talet gjort ein innsats for å rydda opp i miljøfarleg avfall. Mellom anna var det mykje asbest brukt som byggjemateriale og rustande oljetankar med olje i.
Kyrkja i Grytviken er verdt å sjå, den såkalla Whalers Church eller kvalfangarkyrkja. Kyrkja kom frå Noreg som eit byggjesett, og vart innvigd jula 1913.
Grytviken er ein populær stad å segla innom for cruiseskip som vitjar Antarktis. Turistane går vanlegvis i land for å vitja polfararen Ernest Shackleton si grav på kyrkjegarden. Shackleton fekk i 1916 hjelp i høve ein polarekspedisjon som stranda på øya Elephant Island. Etter at Shackleton døydde på ein annan ekspedisjon vart han gravlagd på kyrkjegarden i Grytviken.
I ein del av den tidlegare kvalstasjonen er det eit lite museum. Dei to som driv museet er dei einaste som bur fast på øya. På 1990-talet vart det gjort ei registrering av kulturminne i Grytviken. Folk frå den norske Riksantikvaren var med på registreringa.
Det finst ein britisk forskingsstasjon i nærleiken, på King Edward Point. Forskingsstasjonen vert driven av British Antarctic Survey. Stasjonen har i tillegg til forskinga ein politisk funksjon med å oppretthalda britisk styre i området. Argentina gjer krav på området. I løpet av Falklandskrigen gjekk argentinske styrkar i land i Grytviken i april 1982. Britiske styrkar tok att Grytviken tre veker seinare utan skotveksling.
Anders Bratholm
Anders Elias Bratholm var ein norsk jurist.
Bratholm var fødd utanfor ekteskap i Oslo, og vart bortadoptert til eit ektepar frå Borgund (i dagens Ålesund). Familien budde i Borgund nokre år, før han flytta til Jeløya i Moss.
Bratholm var redaktør av Dagningen frå 1945 til 1947. Han vart Dr.juris i 1958 og var professor i rettsvitskap ved Universitetet i Oslo frå 1960 til 1990.
Anders Bratholm har vore formann i Straffelovkommisjonen og medlem av fleire offentlege utval. Han var redaktør av det juridiske tidsskriftet Lov og Rett frå 1962 til 1990.
Svartsjuk samba
«Svartsjuk samba» er ein norsk song, skriven av Bjarne Amdahl (melodi) og Alf Prøysen (tekst).
The Silent Sun
«The Silent Sun» er ei blanding av folkrock og poprock. Strykarane og den lette, romantiske teksten gjer at songen ligg langt unna den progressive musikken på det andre albumet til Genesis, Trespass. Songen har som det meste av songane frå From Genesis to Revelation ikkje vore gjeve ut på samlealbum eller konsertalbum av Genesis.
Singelen vart gjeven ut på ny i juli 2006 med tittelen «The Silent Sun 2006», utan B-side.
Fylkesveg 100 i Hordaland
Fylkesveg 100 i Hordaland går mellom Skarsmo og Tveit i Odda kommune. Vegen er 3,5 km lang.
Kari Hesthamar
Kari Hesthamar er ein norsk journalist og forfattar frå Hesthamar.
Ellingsøya
Ellingsøya er den nordlegaste øya i Ålesund kommune. Ho har vegsamband med Valderøya i Giske kommune og Nørvøya i Ålesund gjennom undersjøiske tunnelar i vest. I aust har ho òg brusamband med fastlandet over Taftasundet.
Kari Hesthamar
Ho er utdanna journalist og har arbeidd i NRK sidan 1996, dei tre fyrste åra i NRK Rogaland, sidan i Radiodokumentaren på NRK P2 i Oslo frå 1999 til 2014, der ho har laga fleire prisløna radiodokumentarar. Hesthamar var leiar for Radiodokumentaren frå 2011 til 2014. I 2008 gav ho ut boka ''So long Marianne. Ei kjærleikshistorie'' (Spartacus). Boka er sidan omsett til fleire språk. Hesthamar jobba i perioden 2014-2016 som reporter i dokumentarmagasinet Vårt lille land på TV2. Frå 2016 til 2018 var ho tilsett som prosjektleiar for podkast i NRK. Hausten 2018 starta ho Svarttrost Produksjoner saman med Ellen Wisløff og Sindre Leganger. Selskapet lagar podkast med vekt på historieforteljing, og har levert ei rekke store seriar og dokumentarar til mellom andre NRK, Sveriges Radio og Lydbokforlaget Fabel.
Ellingsøya
Det ligg mange industriverksemder innan skipsutstyr og sjømat på øya.
Kari Hesthamar
Hesthamar var med på antologiane Flukt (Spartacus 2015) og ''SO LONG. Norske forfattere om Leonard Cohen'' (Falck forlag 2017). Hesthamar var dramaturg på teateroppsetninga Hvem er den gale? om Arnold Juklerød, Teater Ibsen 2017. Regi Morten Cranner.
Ho er dotter til den tidlegare ordføraren i Ullensvang, Torolv Hesthamar.
Ellingsøya
Ellingsøya er den minst folkerike av dei sju bydelane i Ålesund, med eit innbyggjartal på om lag 2 000 menneske. Folketalet var venta å auke etter at det i 2009 skulle bli gratis ferdsel til resten av Ålesund gjennom dei undersjøiske tunnelane.
På sørsida ligg Ellingsøyfjorden med mange holmar og på nordsida ligg Grytafjorden.
Ellingsøya har tre barneskular; Grimstad, Vik og Stokke, og ein ungdomsskule; Hoffland. Der er to daglegvarebutikkar.
156
Døde
150er
155
Døde
150er
Elo-rating
Elo-rating er namnet på eit system for å berekne relativ spelestyrke for sjakkspelarar.
«Elo» blir ofte skrive med store bokstavar (ELO), men det er ikkje ein forkortelse (akronym). Det er etternamnet til han som laga systemet, ein ungarsk fødd amerikansk fysikkprofessor og sjakkspelar, Arpad Elo (1903–1992).
Elo-rating-systemet var opphavleg laga som eit nytt og forbetra system for rangering av sjakkspelarar. Men det har no blitt tilpassa til mange andre spel og aktivitetar, så som Scrabble, FIFA sin ranking for kvinne-landslag i fotball og mange dataspel.
Eit system bygd på statistikk
Arpad Elo var ein sjakkspelar på meister-nivå, og aktiv i det amerikanske sjakkforbundet (USCF) frå dette var grunnlagt i 1939. USCF hadde eit numerisk ratingsystem, Harkness-systemet. Dette var rimeleg brukbart, men var rekna for å vere unøyaktig. Elo laga derfor, på vegne av USCF, eit nytt system, med eit reint statistisk grunnlag.
Regionar i Skottland
Regionar i Skottland er administrative einingar som har teke over etter dei eldre grevskapa. Dei heiter no formelt Council areas, etter ei reform av 1. april 1996.
Elo-rating
Eit system bygd på statistikk
At systemet har eit reint statistisk grunnlag, står i motsetning til andre system for rangering av prestasjonar, der f eks ei turnering kan gje så og så mange poeng, vurdert ut frå subjektive kriteriar. Eit eksempel er golf, der det å vinne ei viktig golf-turnering kan vere verdt 5 gongar så mange poeng som å vinne ei mindre turnering. Og utan at det eigenleg blir foretatt noko berekning av styrken på dei ulike turneringane.
Eit statistisk system bruker i staden som grunnlag kvar enkelt spelar som deltar sitt kjende nivå, som grunnlag for berekningane. Systemet kan aldri måle anna enn relativ styrke, og kan ikkje gje noko sanning om aktuell spelestyrke. Dette då tala må bygge på dei historiske resultata til spelarane, der dei siste resultata får relativt størst vekt i berekningane.
Elo-rating-systemet
Elo sin grunnleggande føresetnad var at sjakk-prestasjonar for kvar spelar i kvart sjakkparti er normalfordelt. Sjølv om ein spelar kan prestere klart betre og dårlegare frå parti til parti, så rekna Elo med at den gjennomsnittlege prestasjonen til spelarane endra seg berre langsamt. Elo rekna spelaren sin spelestyrke som den gjennomsnittlege prestasjonen til spelaren.
Prestasjonar kan berre målast frå sigrar, remisar og tap. Viss ein spelar vinn eit parti, må han reknast å ha prestert på eit høgare nivå enn motstandaren i det partiet. Sameleis, viss han taper, må han reknast å ha prestert på eit lågare nivå. Ved remis, må ein rekne at dei to spelarena har prestert på om lag same nivået.
Elo foretok forenklingar i forhold til det statistiske utgangspunktet. Han foreslo ein metode til å berekne rating, frå tabellar, for kor mange parti ein spelar var venta å vinne ut frå ratingen til spelaren og ratingen til motstandarane. Viss spelaren vann fleire parti enn venta, så vart ratingen justert opp, og viss han vann færre enn venta, vart ratingen justert ned. Og denne justeringa var lineær i forhold til kor mange poeng spelaren var forventa å ta, og faktisk kom til å ta.
Desse forenklingane er ikkje nødvendige lenger, då datamaskiner kan brukast til å rekne. Det har såleis blitt laga nye system, som blir hevda å vere meir nøyaktige. Det mest kjende er systemet laga av amerikanaren Mark Glickman, kjent som Glicko-rating. På den andre sida er det at Elo-systemet er relativt enkelt ei stor styrke for systemet. Ein sjakkspelar som har sett seg inn i systemet kan i løpet av eit par minutt med ein kalkulator rekne ut kva rating han vil få etter eit parti eller ei turnering, med eit eller to poeng margin. Dette har naturlegvis betydning for tillita til systemet.
Elo-rating tatt i bruk
USCF tok i bruk Elo sitt forslag i 1960, og det vart raskt anerkjent som både meir rettferdig og meir nøyaktig enn det tidlegare Harkness-systemet. Elo-rating vart deretter også tatt i bruk av verdssjakkforbundet FIDE i 1970. Det har sidan blitt tatt i bruk også som nasjonale system, også i Noreg.
Systemet blir brukt til klasse-inndeling i sjakk-turneringar. I Noreg har vi følgjande klasser, basert på det norske ratingsystemet:
Elo gav i 1978 ut ei bok om systemet The Rating of Chessplayers, Past and Present.
Testar av systemet har vist at sjakk-prestasjonar ikkje er normal-fordelt. Svakare spelarar har betre sjansar til å vinne enn Elo sitt opphavlege system berekna. Både USCF og verdsjakkforbundet FIDE har derfor gått over til ein matematisk modell der ein legg til grunn at resultata følgjer ei såkalla logistisk fordeling.
Samanlikning av rating
Med «Elo-rating» er ofte meint spelaren sin rating, slik den er berekna av FIDE. Men Elo sine idear har blitt tatt i bruk av mange ulike organisasjonar, som USCF, Norges Sjakkforbund, sjakklubbar på nettet som ICC og FICS osv. Og kvar av desse har tilpassa systemet for seg, og ingen av dei følgjer Elo sitt opphavlege. Kvar av dei har dermed sine eigne ratingsystem og sine eigne ratingtal, som kan variere mykje i forhold til kvarandre. Ein blir dermed, for å halde tala frå kvarandre, nøydd til å forklare kva system tala er henta frå. Om det er spelaren sin FIDE-rating, norske rating, lynsjakkrating på ICC (Internet Chess Club) osv.
Magnus Carlsen hadde til dømes per 1. oktober 2007 ein FIDE-rating på 2714, og ein norsk rating på 2720. På ICC har lynsjakk-ratingen hans vore opp i 3332 som "Magnus" den 11. oktober 2004.
Følgjande oversikt over FIDE-rating per 1. januar 2006 gir eit visst inntrykk av kva FIDE-rating betyr:
Den høgaste FIDE-ratingen nokon gong hadde Garri Kasparov, med 2851 på listene for juli 1999 og januar 2000.
Berre 48 spelarar, fram til lista for oktober 2007, har nokon gong hatt FIDE-rating over 2700. Mellom anna på grunn av ein viss inflasjon i systemet, har alle unntatt to av desse hatt sin høgaste rating etter 1993.
Shinya Tomita
Shinya Tomita er ein tidlegare japansk fotballspelar.
Femring
Ein femring eller femrøring er ein open, spissgatta robåt med fem par årar, og oftast òg med segl.
Shinya Tomita
Han spela for klubben Kyoto Purple Sanga.
154
154 var eit normalår som byrja på ein måndag i den julianske kalenderen. I samtida i Romarriket var det kjend som året då Aurelius og Lateranus var konsular (eller sjeldnare, år 907 ab urbe condita).
Fyring
Ein fyring, òg kalla firing og firroing, er ein open, spissgatta robåt med fire par årar, og oftast òg med segl. Desse båtane vart ofte bruka til linefiske.
På garden Gresset i Aure kommune står det ein fyring frå 1700-talet i naustet. Båten, som er 8,3 m lang, har stått ubruka i naustet i over 100 år og er i bra stand. Etter som det er ein geitbåt blir han kalla «Gressetgeita».
Færing
Ein færing er ein open, spissgatta robåt med to par årar, og ofte òg med segl, òg er utbreidd frå Rogaland til Finnmark. Færingen har vore i bruk i svært lang tid og er oftast mellom 12 og 14 fot lang. Færingen er truleg av de eldste robåtene i Noreg, og var i bruk ei god stund før vikingtida; Halsnøybåten frå rundt år 400 var ein færing, det var òg Gokstadfæringen frå rundt år 900.
I gamle dagar hadde så godt som kvar gard langs kysten nord for Agder minst ein færing. Han vart nytta til fiske nær land, transport av sauer og geiter når dei skulle på beite på holmar og øyer, eller når dei måtte transporterast over fjorden. Han vart òg nytta for å transportera høy, ved, varer frå handelsmannen og fleire andre oppgåver. Der dei ikkje hadde annan kyrkjebåt for dei til kyrkja og tinget i færing.
Midtrom
Nokre færingar har eit ekstra rom utan kneipar, mellom dei to rorsromma. Dette rommet vart kalla «hundrom» og færingar med slike rom vart kalla «hundromfæring». Andre namn på midtrommet var «bunkerom» og «kobberom», som førte til at båtane vart kalla «bunkerømming» respektivt «kobberømming» (eller «kobring»). Lengda på midtrommet kunne variera frå 1/4 til 3/4 (halvtredjerømming). I Trøndelag vart ein færing med 3/4 midtrom kalla «storfæring», ein med 1/4 midtrom vart kalla «liten færing» og ein utan midtrom vart kalla «småfæring». På Nordmøre vart færingar med midtrom kalla «melfæring».
Etymologi
Færing kjem frå det gamalnorske ordet feræringr, som tyder "med fire årar" (to årepar).
Hiroshi Otsuki
Hiroshi Otsuki er ein tidlegare japansk fotballspelar.
Han spela for klubbane Kyoto Purple Sanga og Sagawa Printing Kyoto.
STS «Mir»
STS Mir er eit russisk tre-mastra fullriggar som fungerer som skuleskip. Skipet vart bygd på Lenin-verftet i Gdansk i 1987, som eit av totalt seks søskenskip, etter teikningar av den polske seglskutekonstruktøren Zygmunt Khoren. Skipet siglar under russisk flagg og er registrert i St. Petersburg.
Namnet «Mir» tyder fred.
Albinisme
Albinisme (av latin albus, 'kvit') er ein heller vanleg mutasjon hjå både menneske og dyr. Ein kan finne albinisme hjå alle virveldyr. Ei plante eller eit individ som lid av albinisme vert kalla ein albino.
Trygderetten
Trygderetten er eit norsk domstolliknande forvaltingsorgan som handsamar anker over NAV sine vedtak etter Folketrygdlova og nokre andre lover. Trygderetten er eit uavhengig organ som blei oppretta i 1967, med heimel i Lov om anke til trygderetten av 16. desember 1966 nr 9. Trygderetten sine avgjerder kan angripast ved anke til lagmannsretten. Anke til Trygderetten er gratis, men kan i ein del tilfelle ta lang tid.
Leiar for Trygderetten er Knut Brofoss.
159
Døde
150er
TV 2 Zebra
TV 2 Zebra (mellom 2004 og 2005 TV 2 Xtra) er ein fjernsynskanal skipa av Telenor Broadcasting og Norsk TV 2. Moderkanalen Norsk TV 2 har ansvaret for den redaksjonelle drifta av kanalen. Kanalen har hovudvekt på sport og underhaldning.
Primorska
Regionen består av to tradisjonelle provinsar, Goriška og Slovensk Istria. Under Austerrike-Ungarn vart regionen kalla Küstenland og var delt inn i Istria, den frie keisarbyen Trieste og det sjølvstyrte kronlandet Gorizia og Gradisca.
I 1918 vart heile området okkupert av den italienske hæren, og i 1920 vart det annektert av Italia, som kalla det Venezia Giulia. Etter den andre verdskrigen vart området delt mellom Jugoslavia, som fekk mesteparten, og Italia, som fekk halde byane Trieste og Gorizia. Som følgje av dette utvikla det seg nye byar langs den slovenske grensa. I dag er dei største byane her Koper og Nova Gorica - Šempeter.
Etter Ljubljana, er Primorska den mest utvikla og velståande delen av Slovenia.
Anita Apelthun Sæle
Anita Apelthun Sæle er ein norsk KrF-politikar.
Politikk
Ho sat på Stortinget frå Hordaland frå 1993 til 2005 og vararepresentant i periodane 1981–1993. Føre stortingsvalet i 2005 tapte ho kampen om 2. plassen på Hordaland KrFs liste til fordel for Laila Dåvøy. Frå 2006 til 2008 var ho leiar av Kristeleg Folkepartis Kvinner, med fast plass i KrFs sentralstyre. Frå 2006 studerte ho leiing ved BI i Bergen.
I samband med kommune- og fylkestingvalet i 2007, freista ho å verta KrFs ordførarkandidat i Fjell kommune i Hordaland, men utan å lukkast blant sine eigne i nominasjonskampen.
Marcos Antonio García Nascimento
Marcos Antonio García Nascimento er ein tidlegare brasiliansk fotballspelar.
Anita Apelthun Sæle
Politikk
Sæle tilhøyrer den konservative fløya av KrF og har i tråd med dette markert seg med restriktivt syn på tradisjonelle merkesaker som motstand mot abort, assistert befruktning, alkohol, partnerskapsloven og felles ekteskapslov. Ho reknar seg òg som «bibeltru» og som ein «Israel-ven» og har delteke i fleire støttemarkeringar for Israel og dei krigane landet har vore involvert i. Ho har òg teke til orde for å flytta den norske ambassaden i Israel til Jerusalem.
Ho var på slutten av 1990-talet involvert i kjedeforretningen Nature's Own. Etter at Justisdepartementet i 1998 fastslo at firmaet var ein ulovleg kjedeforretning vart det sett fram påstandar om at ho var involvert i ulovleg pyramidespel. Sæle hevda sjølv at ho berre var kunde for selskapet og ikkje distributør. Ho har sete i kretsstyret til Blå Kross i Bergen og er nestleiar i Hordaland Nei til Eu sidan 2005.
Buorm
Buorm eller snok (Natrix natrix) er ein middelsstor orm som er vanleg i mesteparten av Europa. Han er den største ormearten her i landet, og finst i fuktige habitat i mesteparten av Sør-Noreg.
Johannes Ording
Johannes Ording var ein norsk teolog frå Drammen.
Han vart cand. theol. 1893, universitetsstipendiat 1903 og var professor i systematisk teologi 1906–26. I 1894–1900 var han kapellan ved Johanneskirken i Kristiania. Ording var omstridd som liberal teolog. Då han vart tilsett som professor i statsråd 27. januar 1906, gjekk kyrkjeminister Christian Knudsen av, og den konservative professoren Sigurd Odland sa frå seg stillinga si i protest.
Finanspolitikk
Finanspolitikk er økonomisk politikk som har med offentlege inntekter (f.eks. skatt) og offentlege utgifter å gjera. Med andre ord kan finanspolitikk knytast til statsbudsjettet.
Tradisjonelle grevskap i Skottland
Enkelte av dei har ei historie som går særs langt tilbake, medan til dømes Cromartyshire først vart danna i 1685. I tillegg til desse områda har òg enkelte byar hatt status som grevskap i fleire hundreår. Då Skottland fekk administrative grevskap i 1889 vart desse stort sett basert på dei tradisjonelle grensene, men det var mange mindre endringer.
Grevskapa er i dag erstatta med regionar.
Alternative namn:
160
Døde
160er
Étang de Thau
Étang de Thau eller Bassin de Thau er den største innsjøen i Occitanie og den tredje største i Frankrike. Han ligg langs Languedoc-Roussillon, den franske kysten frå Rhône til foten av Pyreneane. Neminga étang viser til ein(innsjø eller lagune, og Étang de Thau er den største i området langs Languedoc-Roussillon, den franske kysten frå Rhône til foten av Pyreneane.
Geografi
Étang de Thau er om lag 21 km lang og 8 km brei med eit areal på 70,12 km². Middeldjupna er 4,5 meter, men i den sentrale kanalen er han nærare 10 meter. Nær Bouzigues er det ei nedsenking med ein diameter på 100 meter og eit djup på 30 meter. Denne Fosse de la Vise er ei varmekjelde som vert nytta av eit kurbad i Balaruc.
Fram til nyleg danna étang -vatna ein samanhengande indre vassveg frå Marseillan til Rhône. Dette gav tilgang til Marseillan, ein fiskelandsby som vart eit handelssenter.
I dag er innsjøen forbunde til elva Rhöne via Canal du Rhône à Sète og av Canal du Midi til Bordeaux via Toulouse. Innsjøen er òg forbunde med Middelhavet ved Sète. Det finst òg ein liten kanal, Le canal des Allemands eller Pisse-Saume, som knyter den vestlege delen til sjøen ved Marseillan. Denne kanalen kan berre nyttast av små fartøy sidan både veg- og jarnbanebrua ligg lågt over vatnet.
Innsjøen ligg mellom landsbyane Sète og Marseillan i Hérault departement og er delt mellom kommunane Balaruc-les-Bains, Balaruc-le-Vieux, Bouzigues, Frontignan, Sète, Marseillan, Mèze og Loupian.
I aust, mellom Balaruc og Sète, ligg det eit industriområde ved innsjøen. Sørsida er forma av kyststripa frå Sète til Cap d'Agde. Nordsida har mange fiskelandsbyar.
Økonomi og naturressursar
Innsjøen er forbunde med sjøen og har fisk som dorade (brasme) og ein blømande skalldyrindustri. Det finst 18 forskjellige sortar skaldyr i innsjøen, og den viktigaste er østers. 750 produsentar har 2 750 anlegg som gjev 13 000 tonn østers årleg. Dette er om lag 8,5 % av årsforbruket til heile Frankrike. Østers frå Étang de Thau vert markedsført som huîtres de Bouzigues (Bouzigues-østers) etter landsbyen der østersproduksjonen starta.
I tillegg til østers vert det produsert 3 000 tonn muslingar årleg.
Dyreliv
Bassin de Thau inneheld fleire ville dyr, hovudsakleg fuglar (fiskehegre, flamingo) og sjødyr som manetar, fisk og algar.
Sølvi
Sølvi har norsk namnedag den 20. juni.
Bruken av namnet i Noreg
Namnet var lite bruka rundt førre hundreårsskifte, men populariteten steig kraftig i mellomkrigstida, med ein topp mot slutten av 1950-åra.
Tor Halvorsen
Tor Halvorsen, fødd i Skien, var ein norsk fagforeiningsleiar og politikar frå Arbeidarpartiet. Han var leiar for Landsorganisasjonen (LO) i perioden 1977 til 1987.
Worcestershire
Worcestershire (forkorta Worcs) er eit ikkje-metropolitansk grevskap i Vest-Midlands sentralt i England. I 1974 vart det slått saman med nabogrevskapet Herefordshire til grevskapet Hereford og Worcester. Dette vart delt att i 1998 og Worcestershire vart igjen ei eiga eining.
Tor Halvorsen
Tor Halvorsen hadde fagbrev som røyrleggjar. Frå 1962 var han fastlønna tillitsmann i Herøya Arbeiderforening, der han var formann frå 1965 til 1968. Frå 1968 til 1969 var han instruktør i Arbeidernes Opplysningsforbund (AOF) i Telemark. Deretter blei han vald inn i LO si toppleiing som LO-sekretær.
Worcestershire
Grevskapet grensar til Herefordshire, Shropshire, Staffordshire, West Midlands, Warwickshire og Gloucestershire. I vest går grensa langs Malvern Hills og kurstaden Malvern. To store elvar renn gjennom grevskapet Severn og Avon.
Tor Halvorsen
Regjering
Tor Halvorsen var statsråd i Trygve Bratteli si andre regjering i åra 1973 til 1976 i to departement:
Budelli
Budelli er ei øy i Maddalenaøyane nær Bonifaciosundet nord for Sardinia i Italia. Ho er ein del av La Maddalena nasjonalpark.
Tor Halvorsen
Leiar for LO
I 1977 blei Tor Halvorsen vald som leiar for LO. Dette vervet hadde han til han døydde i 1987.
Budelli
Budelli ligg fleire hundre meter sør for øyane Razzoli og Santa Maria. Ho har eit areal på 1,6 km² og ei kystlinje på 12,3 km. Det høgaste punktet er Monte Budello på 87 meter over havet.
Budelli vert rekna som ei av dei vakraste øyane i Middelhavet. Ho er særleg kjend for Spiaggia Rosa (Den rosa stranda) søraust på øya, som har fått den spesielle fargen frå ørsmå korall- og skjelbitar, som Miriapora truncata og Miniacina miniacea.
Worcestershire
Katedralbyen Worcester er den største byen og det administrative setet i grevskapet. Andre viktige byar er Bromsgrove, Droitwich, Evesham, Kidderminster, Malvern og Redditch, og fleire mindre byar som Pershore, Tenbury Wells og Upton upon Severn. Den nordlege delen av grevskapet omfattar dei ytre områda av dei store industriområda i Midlands storbyområde, medan dei sørlege delane hovudsakleg er landlege.
Pengepolitikk
Pengepolitikk er økonomisk politikk som har med pengetilbod (pengemengde) og rente å gjera. Som oftast blir denne teke hand om av sentralbanken.
Pengepolitikk i Noreg
I Noreg har Noregs bank mandat til å utøve pengepolitikken. Det langsiktige målet for pengepolitikken er ein inflasjon nær 2,5%, eit fleksibelt inflasjonsmål.
161
Døde
160er
Dale i Sunnfjord
Dale er kommunesenter i Fjaler kommune i Sunnfjord i Vestland fylke. Bygda ligg ved Dalsfjorden, og har. Bygda er kommunesenteret i Fjaler og har dermed kommunehuset med kontor til administrasjonen. I desember 2013 opna Dalsfjordbrua som knyter saman Askvoll kommune og Fjaler kommune.
Åttring
Ein åttring er opphavleg ein open, spissgatta robåt med fire par årar, og oftast òg med råsegl. I denne tydinga har namnet åttring same tyding som fyring. Åttringar var vanlege langs heile kysten frå Sørvestlandet til Finnmark. I samband med åfjordsbåtar og nordlandsbåtar har åttringar sidan tidleg på 1800-talet oftast hatt fem par årar og vart då kalla «femrøring».
50000 Quaoar
50000 Quaoar (symbol: ) er eit transneptunsk-objekt i kuiperbeltet. Det blei oppdaga 4. juni 2002 av astronomane Chad Trujillo og Michael Brown ved California Institute of Technology ifrå bilete tekne ved Samuel Oschin Telescope ved Palomar-observatoriet.